##### HORTOBÁGY KÖZSÉG 9. sz. napirend

**POLGÁRMESTERÉTŐL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a Képviselő-testület 2023. szeptember 28-i rendes, nyilvános ülésére)

**Tárgy**:Döntés a Hortobágy 0903/34 hrsz-ú ingatlan bérbeadásáról

*Tisztelt Képviselő-testület!*

Hortobágy Község Önkormányzata és a KORONA-HUMÁN Kft. között vállalkozási szerződés jött létre a Külterületi helyi közutak fejlesztése című- VP6-7.2.1.1-21 kódszámú pályázati felhívás keretében támogatást nyert projektben a „Hortobágy Község külterületi útjainak felújítása” kivitelezési munkálataira 2023. március 23. napján.

A vállalkozó jelezte, hogy a kivitelezéshez szükséges depónia, továbbá a tevékenység elvégzéséhez használt gépek, berendezések elhelyezése és tárolása céljára a kivitelezéssel érintett utak közelében a fenti célnak megfelelő méretű területet bérelne.

A fenti elvárásoknak a 0903/34 hrsz-ú, 4386 m2 nagyságú ingatlan felel meg a legjobban, s a terület bérlésének lehetőségét a vállalkozó elfogadta. A bérleti díj összegének meghatározására több egyeztetést követően a szolgáltatás és ellenszolgáltatás értékarányosságának figyelembevételével került sor.

Hortobágy Község nemzeti vagyonáról szóló 8/2021. (VI.30.) önkormányzati rendelete 5. § (5) bekezdése alapján a vagyon kezeléséről és hasznosításáról a képviselő-testület gondoskodik.

Kérem a tisztelt Képviselő testületet, hogy az előterjesztés megtárgyalása után a határozati javaslatokat elfogadni legyen szíves.

**HATÁROZATI JAVASLAT**

Hortobágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-a alapján bérbe kívánja adni a Hortobágy 0903/34 helyrajzi számú, 4386 m2 nagyságú kizárólagos tulajdonát képező ingatlant a KORONA-HUMÁN Kft. részére a határozat mellékletét képező bérleti szerződés alapján 2023. május 1. napjától egy év határozott időtartamra.

A Képviselő-testület felkéri Jakab Ádám András polgármestert a bérleti szerződés aláírására.

**Határidő:** 2023. április 30.

**Felelős:** Jakab Ádám András polgármester

**Hortobágy, 2023. április 19.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető